這小店位置偏僻，感覺上做街坊生意，如果唔係住附近都唔道佢既存在（除非openrice搜尋深水埗越南菜）。今次已經係第4次來啦， 之前都係食蟹膏蕃茄湯檬。今日同老公試左越色麵包及豬肉撈檬，兩樣都走芫茜葱。越色麵包其實係香脆法包夾住扎肉，酸蘿蔔，檬粉之類及特有醬汁，味道不錯。豬肉撈檬上的係香茅豬肉，好野味。而醬汁上很多花生碎，很香濃很美味。我好少食越南菜，所以都唔知是否正宗，不過係食物上感受到店舖的用心經營。因為店很小，只有7張小枱，所以講求環境舒服的人不要抱有期望。